— Я не буду пералічваць імёны людзей, якія ахвяруюць на капліцу ў Ізбійскім Бары. Шчодрых, разумеючых важнасць справы, насамрэч шмат. Таму баюся некага не ўспомніць і тым самым пакрыўдзіць. Калі аб прыкладах мецэнацтва, то, напэўна, трэба прыгадаць вернікаў-эмігрантаў з Германіі. Некалькі разоў даводзілася мне мець з імі духоўныя сустрэчы, праводзіць семінары, святочныя малебны. Людзі шчыра хочуць дапамагчы Беларусі, ахвяруючы на будаўніцтва капліцы і на патрэбы праваслаўнага храма нашага горада. Дарэчы, у нямецкім горадзе Дахау настаяцелем Свята-Уваскрэсенскага храма з’яўляецца наш суайчыннік протаіерэй Мікалай Забеліч (ён родам з Турава). Гэты чалавек свята верыць у адраджэнне святых мясцін і ўсямерна спрыяе таму, каб на Беларусі іх станавілася ўсё больш і больш.